|  |
| --- |
| ***«Grow»***  Song av Jeangu Macrooy |
|  |
| **Land** | Nederland |
| **Språk** | Engelsk |
| **Utgjeve** | 4. mars 2021 |
| **Sjanger** | Gospel |
| **Lengd** | 02:59 |
| **Selskap** | Unexpected Records |
| Låtskrivar(ar) | Jeangu Macrooy, Pieter «Perquisite» Perquin |
|

**«Grow»** (norsk 'vekse' eller 'veks') er ein sjølvbiografisk song frå 2020 av den surinamsk-nederlandske songaren og låtskrivaren Jeangu Macrooy. Songen vart utgjeven 4. mars 2020, og skulle ha representert Nederland i Eurovision Song Contest 2020, men 18. mars 2020 avlyste EBU Eurovision Song cONTEST på grunn av koronaviruspandemien i Europa vinteren 2020.

Om songen
---------

«Grow» er komponert og framført av musikaren Jeangu Macrooy. Manageren hans, den nederlandske musikaren og produsenten Pieter «Perquisite» Perquin, står bak arrangementet og instrumenta i songen.

Macrooy er frå Surinam, men har budd i Nederland i ei årrekkje, og har vorte ein kjend person i landets musikkliv. Han omtalar «Grow» som ein sjølvbiografisk song, og seier at han skreiv han i ein «mørk periode». Songen har engelsk tekst og er ei personleg historie om å verta eldre, og jakta på å finne seg sjølv. Han handlar vidare om å verta eldre og innsjå at det ikkje finst nokon klappa og klar veg til lukke – og at livet er ein serie med opp- og nedturar, noko som til slutt gjer at ein veks.

Eurovision Song Contest
-----------------------

«Grow» skulle representere Nederland på heimebane i Eurovision Song Contest 2020, etter at den nederlandske kringkastaren AVROTROS internt valde Jeangu Macrooy til å representere landet i tevlinga. Som vertsnasjon var Nederland automatisk kvalifisert til finalen i Rotterdam Ahoy laurdag 16. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Macrooy fekk i staden delta i Eurovision Song Contest 2021, men med songen «Birth of a New Age».

Musikkvideo
-----------

Den offisielle musikkvideoen til «Grow» er regissert av Joe Roberts, og vart i likskap med låten sloppen 4. mars 2020.

Listeplasseringar
-----------------

| Liste (2020) | Høgaste
plassering |
| --- | --- |
| Nederland (Nederlandse Top 40) | 29 |
| Nederland (Single Top 100) | 48 |
|

Utgjevingshistorikk
-------------------

| Region | Dato | Format | Merke | Ref. |
| --- | --- | --- | --- | --- |
| Nederland | 4. mars 2020 | Unexpected Records | Digital nedlasting, strøyming |  |

Referansar
----------

1. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
2. 1 2  «Jeangu Macrooy wrote Songfestival song Grow in a ‘dark period’ | NOW» (på engelsk). 4. mars 2020. Henta 4. mars 2020.
3. 1 2  «Jeangu Macrooy premiers 'Grow' for the Netherlands». 4. mars 2020. Henta 4. mars 2020.
4. ↑  «Jeangu Macrooy premiers 'Grow' for the Netherlands». eurovision.tv. 4. mars 2020. Henta 4. mars 2020.
5. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.
6. ↑  «Jeangu Macrooy starts again with 'Birth Of A New Age'» (på engelsk). 4. mars 2021. Henta 5. mars 2021.
7. ↑  «Jeangu Macrooy – Grow – The Netherlands – Official Music Video – Eurovision 2020». YouTube. 4. mars 2020. Henta 4. mars 2020.
8. ↑  Top 40, Stichting Nederlandse. «Jeangu Macrooy - Grow» (på nederlandsk). Henta 21. mars 2020.
9. ↑  Hung, Steffen. «Jeangu Macrooy - Grow». Henta 21. mars 2020.
10. ↑  «‎Grow – Single by Jeangu Macrooy on Apple Music». *Apple Music*. Henta 4. mars 2020.

* *Denne artikkelen bygger på «Grow (Jeangu Macrooy-sang)» frå Wikipedia på bokmål, den 8. desember 2021.*